ฆ่าโหดสาวประเภทสองวัย 24 ปี แทงหน้าอก ลำคอ ปล่อยศพขึ้นอืดนาน 5 วัน
(ภาพจากกู้ภัยและตำรวจ),ฆ่าโหดสาวประเภทสองวัย 24 ปี แทงหน้าอก 2 แผล ลำคออีก 1 แผล เป็นศพขึ้นอืดคาห้องพักใน อ.ดอกสะเก็ด นานกว่า 5 วัน ตร.เชียงใหม่ เร่งตามล่าหาคนร้าย คาดเป็นฝีมือคู่ขา,เมื่อวันที่ 7 มี.ค. 60 พ.ต.ท.อำนาจ ทองแท้ รอง ผกก.(สอบสวน) สภ.แม่โป่ง อ.ดอยสะเก็ด จ.เชียงใหม่ รับแจ้งความจาก นางปราณี ตาแสงร้อย อายุ 45 ปี ว่ามีคนพบศพ นายปริญญา ใจจาย อายุ 24 ปี บุตรชาย จึงพร้อมด้วย พ.ต.ท.พิศิษฐ์ ศรีจันทร์ สว.หน.สภ.แม่โป่ง แพทย์เวรโรงพยาบาลดอยสะเก็ดไปตรวจสอบที่เกิดเหตุ,จากการตรวจสอบ พบศพนายปริญญา มีผ้าห่มคลุมเหลือใบหน้าโผล่ออกมา สภาพศพขึ้นอืดส่งกลิ่นเหม็นรุนแรง มีบาดแผลถูกของแหลมแทงเข้าบริเวณหน้าอก จำนวน 2 แผล และลำคอ จำนวน 1 แผล แพทย์ระบุเสียชีวิตมาไม่ต่ำกว่า 5 วัน บริเวณที่เกิดเหตุไม่พบร่องรอยการต่อสู้,นางปราณี แม่ผู้ตาย กล่าวว่า ได้ติดต่อลูกชายเป็นครั้งสุดท้ายเมื่อเช้าวันที่ 2 มี.ค. 60 จากนั้นก็เงียบหาย จนกระทั่งมาตรวจดูที่บ้านพักก็พบกุญแจห้องปิดล็อกไว้และมีกลิ่นเน่าเหม็น จึงแจ้งตำรวจมาตรวจสอบดังกล่าว,สำหรับนายปริญญา เป็นสาวประเภทสองที่รูปร่างหน้าตาดี มีคู่ขาหลายคน จากการสอบสวนทราบว่าคนร้ายที่ก่อเหตุในครั้งนี้น่าจะเป็นเด็กหนุ่มคู่ขาคนสุดท้าย ที่มีคนเห็นอยู่กับผู้ตาย ทราบชื่อเล่นว่านายเปี๊ยก,พล.ต.ต.พิทยา ศิริรักษ์ รอง ผบช.ภ.5 กล่าวว่า คดีนี้เป็นเหตุการณ์สะเทือนขวัญ มีการนำไปขยายความลงในโซเชียลมีเดียกันมาก ตำรวจจึงได้เร่งคลี่คลายคดีและจะจับตัวร้ายให้ได้ จากพยานหลักฐานต่างๆ ที่พบและพยานบุคคล ทราบแน่ชัดแล้วว่าคนร้ายเป็นใคร ขณะนี้ได้รวบรวมหลักฐานเสนอต่อศาลจังหวัดเชียงใหม่ออกหมายจับกุมตัว เชื่อว่าผู้ก่อเหตุยังหลบหนีไปได้ไม่ไกล มั่นใจว่าจับกุมตัวคนร้ายได้แน่
ฆ่าโหดสาวประเภทสองวัย 24 ปี แทงหน้าอก 2 แผล ลำคออีก 1 แผล เป็นศพขึ้นอืดคาห้องพักใน อ.ดอกสะเก็ด นานกว่า 5 วัน ตร.เชียงใหม่ เร่งตามล่าหาคนร้าย คาดเป็นฝีมือคู่ขา 
ฆ่ากะเทย,แทงกะเทย,สภ.แม่โป่ง,อ.ดอยสะเก็ด,เชียงใหม่